stanford-oval/wikipedia huggingface dataset:
Mänty-yökkönen

| Mänty-yökkönen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Noctuinae
Tribus::  Raitayökköset Orthosiini
Suku::  Panolis
Laji::  flammea
Kaksiosainen nimi
 Panolis flammea  (Denis & Schiffermüller, 1775) 
Katso myös
   Mänty-yökkönen Commonsissa 
Infobox OKNimi-testi OK: 
Mänty-yökkönen (Panolis flammea) on keväisin lentävä, ruskeankirjava yöperhonen. Esiintymisalueellaan se on monin paikoin metsätalouden tuholainen.
Koko ja ulkonäkö

Mänty-yökkönen on keskikokoinen yökkönen, jonka etusiipien perusväri vaihtelee kellanruskeasta tiilenpunaiseen. Siiven poikkiviivat ovat punaruskeita ja sekä rengastäplä että munuaistäplä ovat valkoiset, ja niitä saattaa yhdistää kapea kannas. Siiven keskisaarekkeessa on punaruskeita täpliä. Takasiivet ovat tummanharmaat. Siipiväli on 30–37 mm.
Toukka on kirkkaanvihreä, ja sen selkäpuolella on pituussuuntaisia vaaleita raitoja, mikä naamioi sen erinomaisesti neulasten joukkoon. Sivuraitojen alapuolella on punertava reunus. Pää on ruskea.
Levinneisyys ja lentoaika

Laji elää havumetsissä koko Euroopan alueella. Suomessa lajia tavataan etelärannikolta ainakin Pohjois-Pohjanmaalle asti. Lentoaika ajoittuu huhtikuusta kesäkuun alkuun. Toukat ovat näkyvimmillään heinäkuussa.
Elinympäristö ja elintavat

Aikuiset perhoset ovat yöaktiivisia. Ne vierailevat pajujen kukilla ja saattavat lentää valolle. Osassa esiintymisaluettaan mänty-yökkösen toukat voivat aiheuttaa huomattavaa vahinkoa metsätalousmetsille. Suomessa laji on elinalueensa rajoilla, eikä yökkösten tiedetä aiheuttaneen mainittavia tuhoja. Nuoret toukat syövät tuoreita neulasia, mutta siirtyvät vähitellen myös ylivuotisten neulasten kimppuun. Toukat syövät neulaset neulasen tyveen asti ja voivat runsaana esiintyessään syödä koko puun paljaaksi. Yökköstoukkien hyökkäys myös altistaa puun muiden tuholaisten jatkotuhoille. Mänty-yökkönen talvehtii maaperässä kotelona.
Ravintokasvi

Toukan ravintokasveja ovat eri mäntylajit (Pinus sp.), erityisesti kuitenkin metsämänty (P. sylvestris). Joskus se elää myös muilla mäntykasveilla.
Mänty-yökkösen saalistajia ovat: Calathus micropterus, korpikiitäjäinen (Carabus glabratus), tunturikiitäjäinen (Carabus problematicus), sinikiitäjäinen (Carabus violaceus), korppi (Corvus corax), punarinta (Erithacus rubecula), samettimuurahainen(Formica cinerea), kaljukekomuurahainen (Formica polyctena), metsälukki (Mitopus morio), Nemastoma bimaculatum, lehtolukki (Oligolophus tridens), kuusitiainen (Parus ater syn. Periparus ater), talitiainen (Parus major), seinälukki (Phalangium opilio), metsäpäästäinen (Sorex araneus), punakylkirastas (Turdus iliacus) ja räkättirastas (Turdus pilaris).
Aiheesta muualla

Laji.fi: Mänty-yökkönen (Panolis flammea)
The Atlas of the Forest Insect Pests: Pine beauty moth (Panolis flammea) (englanniksi)
Centre for Agriculture and Biosciences International (CABI): Panolis flammea (pine beauty moth) (englanniksi)
Pherobase: Semiochemicals of Panolis flammea, the Pine beauty (englanniksi)
Myskisorsa

| Myskisorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Cairina
Laji::  moschata
Kaksiosainen nimi
 Cairina moschata  (Linnaeus, 1758) 

Katso myös
   Myskisorsa Wikispeciesissä   Myskisorsa Commonsissa 
Infobox OKNimi-testi OKIUCN-testi OK: 
Myskisorsa (Cairina moschata) on iso sorsalintu, jonka luonnollinen esiintymisalue kattaa Meksikon, Keski- ja Etelä-Amerikan. Pieniä luonnonvaraisia kantoja on muodostunut myös Yhdysvaltoihin erityisesti Rio Granden suostoalueelle Teksasiin ja jopa Kanadan eteläosiin. Villiintyneitä myskisorsia tavataan myös Uudessa-Seelannissa ja Euroopassa.
Myskisorsan kesytyshistoria ulottuu kauaksi ennen Kolumbuksen saapumista Amerikkaan 1492. Nykyään myskisorsa, joskus myös myskiankaksi kutsuttu, on yleinen puistolintu ja kesyankka.
Koko ja ulkonäkö

Kooltaan tavallista, sinisorsasta jalostettua ankkaa suurempi. Pituus 65–85 cm, paino 2–3 kg. Kesyt urokset voivat painaa jopa 6 kg. Koiras on huomattavasti naarasta suurempi ja värikkäämpi. Luonnossa myskisorsat ovat hyviä lentäjiä, mutta ankkana sen keho on liian tukeva, ja tarhaoloista johtuen sen lentolihakset eivät ole päässeet kehittymään, joten kesyt yksilöt eivät useinkaan pysty lentämään.
Luonnolliselta väriltään myskisorsa on musta, varsinkin koiras on selästä hohtavan vihertävänmusta. Siivellä on laaja valkoinen kuvio. Myös siiven alapinta on laajalti valkoinen. Koiraan nokan tyvellä on kyhmy ja laaja paljasnahkainen, punertava alue, ikään kuin heltta. Luonnonvaraisilla linnuilla, sekä tarhatuilla naarailla ja nuorilla yksilöillä, heltta on hvyin pieni, tai sitä ei ole. Päälaella voi olla kapea töyhtö. Kesyt ankat voivat olla lähes minkä värisiä tahansa mustan ja valkoisen välillä. Sorsalinnuksi sillä on huomattavan pitkä pyrstö ja vahvat kynnet (ks. elinympäristö).
Esiintyminen

Amerikassa Teksasin eteläosista, Rio Grandelta, Argentiinaan saakka. Egyptissä on todettu vanha luonnonvarainen kanta, mutta sen alkuperästä ei ole tietoa. Myskiankkaa tarhataan ja jalostetaan erittäin yleisesti ympäri maailmaa, etenkin Ranskassa se on hyvin suosittu. Suomessakin myskiankkoja tarhataan sekä liha-ankaksi että puistolammikoiden koristeeksi.
Elinympäristö

Metsälammet, -purot ja -joet, suot, mangrovemetsiköt. Arka ja omissa oloissaan viihtyvä laji. Muodostaa pieniä, toisinaan kuitenkin jopa sadan yksilön, parvia.
Lisääntyminen

Pesä on puussa, joko kolossa tai jonkin suuren linnun (kalasääski, kotkat) vanhassa pesässä, jopa palmun latvassa. Laatii pesänsä mielellään myös linnunpönttöön. Kermanvärisiä munia on 10–15, haudonta kestää 5 viikkoa. Untuvikot ovat keltaisen ja ruskean kirjavia. On epäselvää, miten poikaset pääsevät pesästä veteen.
Ravinto

Myskisorsa on kaikkiruokainen. Se syö vedestä pieneliöitä, pikkukaloja, sammakoita, vesikasveja jne. Tarhaoloissa jyviä ja esimerkiksi kaurapuuroa sekä tuoreita kasviksia. Tarhassa on aina oltava tarjolla puhdasta vettä, hiekkaa ja kalkkia.
Aiheesta muualla

Laji.fi: Myskisorsa (Cairina moschata)
ITIS: Cairina moschata (englanniksi)
University of Michigan, Animal Diversity Web (ADW): Cairina moschata, Muscovy duck (englanniksi)
Centre for Agriculture and Biosciences International (CABI): Muscovy duck (englanniksi)
Neptune (1803)

| Neptune |
| --- | --- |


Aluksen vaiheet
Rakentaja:  Arsenal de Toulon
Kölinlasku:  4. tammikuuta 1803
Laskettu vesille:  15. elokuuta 1803
Palveluskäyttöön:  21. huhtikuuta 1804
Poistui palveluskäytöstä:  vallattu 14. kesäkuuta 1808
Loppuvaihe:  romutettu 1820
Tekniset tiedot
Uppouma:  3 868 t
Pituus:  50,9 m
Leveys:  14,33 m
Syväys:  7,16 m
Miehistöä:  626/866
Aseistus
Aseistus:  Alempi tykkikansi: 30 × 36 naulan SML tykkiä Ylempi tykkikansi: 32 × 24 naulan tykkiä Puolikansi: 18 × 12 naulan tykkiä ja 6 × obusier
Neptune oli Ranskan laivaston vuonna 1803 vesillelaskettu kaksikantinen 80-tykkinen Bucentaure-luokan linjalaiva.
Valmistus

Alus tilattiin 16. syyskuuta 1802 Toulonin telakalta, missä köli laskettiin 4. tammikuuta 1803. Alus laskettiin vesille 15. elokuuta 1803 ja otettiin palvelukseen 21. huhtikuuta 1804.
Palvelus

Espanja valtasi aluksen Cádizin taistelussa ja liitti 14. kesäkuuta 1808 sen laivastoonsa nimellä Neptuno päällikkönään Pedro de Valecia. Alus oli Cádisissa. Marraskuussa 1809 aluksen päälliköksi tuli Ignacio de Olaeta. Vuonna 1810 Ranskan joukkojen piiritettyä Cádizin alus lähti syyskuussa viiden muun satamassa olleen aluksen kanssa Máhoniin. Se poistettiin 1820 alusluettelosta ja romutettiin Cartagenassa.
NHL 23

| NHL 23 |
| --- | --- |
Kehittäjä:  EA Vancouver
Julkaisija:  EA Sports
Jakelija:  PlayStation Store ja Microsoft Store
Pelisarja:  NHL
Pelimoottori:  Frostbite Engine
Julkaistu:  14. lokakuuta 2022
Lajityyppi:  Jääkiekko
Pelimuoto:  yksinpeli ja moninpeli
Ikäluokitus:  ESRB: 10 vuotta tai vanhempi  PEGI 12 
Alusta:  Playstation 4, Playstation 5, Xbox One, Xbox Series X ja Series S 
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
NHL 23 on EA Vancouverin kehittämä ja EA Sportsin julkaisema jääkiekkoaiheinen urheilupeli. Se on NHL-videopelisarjan 32. peli. Peli on toinen NHL-videopeli, jossa on käytetty Frostbite-pelimoottoria. Pelimoottoria on käytetty ensimmäisen kerran NHL 22:ssa.
Pelin kannessa ovat Trevor Zegras ja Sarah Nurse.
Peli on julkaistu 14. lokakuuta 2022 Playstation 4:lle, Playstation 5:lle, Xbox Onelle ja Xbox Series X/S:lle.
Pelin soundtrackissä on 42 kappaletta, joista suurin osa on rock-kappaleita.
Uudistukset

Pelin yhtenä isoimmista muutoksista pidetään naisten ja miesten HUT-tilan sekajoukkueita sekä viime hetken yritys -ominaisuutta. Myös vuoden 2022 pelin naisten maajoukkueet ovat käytettävissä Hockey Ultimate Team -tilassa. Viime hetken yritys -ominaisuudessa pelaaja voi vielä esimerkiksi laukoa tai syöttää taklaamisen jälkeen.
Peliin on saatu ensimmäistä kertaa alustojen välinen pelimuoto crossplay, mikä tarkoittaa sitä, että esimerkiksi Playstation 5:llä pelaava voi pelata Xbox Series X/S:llä pelaavaa vastaan.
Pelaajille on tehty noin reilu 500 uutta animaatiota, joiden ansiosta pelaajat voivat yrittää hallita tai syöttää kiekkoa kaatumis- tai horjumistilanteissa. Maalivahdit ovat saaneet myös lisää liikeanimaatioita ja tekoälyparannuksia, minkä ansiosta maalivahdit venyvät useampiin torjuntayrityksiin. Pelaajille on päivitetty uusia X-Factor-kykyjä, jotka mahdollistavat paremman pelityylin ja lisää vahvuuksia. Peliin on tehty myös yhä aidommalta näyttävät torjuntatavat. Myös näkyvyyttä ovat saaneet uudet tekniikkavaihdot.
Ottelussa oleva yleisö mylvii nyt entistä monipuolisemmin ja yksityiskohtaisiin pelitilanteisiin. Koti- ja vierasyleisö tiedostaa nyt tarkan pelitilanteen, tuloksen ja tärkeät maalit. Voittoja ja hattutemppuja juhlitaan, mutta myös jatkuvat rangaistukset samalle joukkueelle huomioidaan. Pelissä nyt myös graafisiin yksityiskohtiin panostetaan entistä paremmin, kuten tunnelmaan panostetaan valoilla ja jäälle kertyvillä lumiroiskeilla. Myös pelaajien kasvojen yksityiskohtia on parannettu. Peliin on lisätty myös kansallislaulut, jotka soivat ennen joitakin otteluita.
Vahvistetut liigat

•  Miesten maajoukkueet
•  Naisten maajoukkueet
•  Nuorten maajoukkueet
•  NHL
•  AHL
•  OHL
•  ECHL
•  CHL
•  WHL
•  QMJHL
•  CHL
•  Liiga
•  SHL
•  HockeyAllsvenskan
•  ICE
•  DEL
•  NL
•  ELH
Aiheesta muualla

Virallinen sivusto
Nagareyama

| Nagareyama (流山市) |
| --- | --- |
 Nagareyaman kaupungintalo
 lippu:  symboli
 Nagareyaman sijainti Chiban prefektuurissa
 Nagareyama
 Koordinaatit: 35°51′23″N, 139°54′10″E 
Valtio:  Japani
Alue:  Kantō
Prefektuuri:  Chiban prefektuuri
Pinta-ala:  
 – Kokonaispinta-ala:  35,32 km²
Väkiluku (07/2020):  197 881
 – Väestötiheys:  5 602,5 as./km²
Symbolit:  
 – Puu:  Japaninpuksipuu
 – Kukka:  Alppiruusu
 – Lintu:  Kanahaukka
 
 https://www.city.nagareyama.chiba.jp/ 
Infobox OKVirheellinen NIMI-arvo: 
Nagareyama (jap. 流山市, Nagareyama-shi) on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin luoteisosassa Shimōsan ylängöllä. Kaupunki on rakentunut Edojoen itärannalle. Lännessä se rajautuu Saitaman prefektuuriin. Nagareyamassa on 197 881 asukasta (heinäkuussa 2020) ja sen pinta-ala on 35,32 neliökilometriä.
Nagareyaman seutu oli Edo-kaudella 1600–1800-luvuilla suoraan Tokugawa-bakufun hallinnassa ja se tunnettiin hevosten laidunmaana. Kauden puolivälistä lähtien Nagareyama kehittyi myös Edojoen satamana. Perinteisiä elinkeinoja ovat riisin viljely ja mirinin valmistus. Alueella viljellään myös vihanneksia, kuten pinaattia ja pillisipulia. Kaupunkioikeudet Nagareyamalle myönnettiin vuonna 1967. Sen jälkeen kaupunki on kasvanut ja teollistunut nopeasti yhtenä Tokion esikaupungeista.
Nagareyaman nähtävyyksiä ovat esimerkiksi Tonen kanavaa ympäröivä puistoalue ja Shinsengumi-joukkoihin kuuluneen Kondō Isamin käyttämän hallintorakennuksen (jin’ya) jäänteet. Nagareyamaa palvelevat JR Higashi-Nihonin Musashino-linja, Ryūtetsun Nagareyama-linja, Tōbu-rautateiden Noda-linja ja Tsukuba Express.
Kuvia

Vanhoja rakennuksia Nagareyamassa
Nagareyama-Ōtakanomori S.C:n kauppakeskus
Tōfuku-jin portti
Nagareyama-Ōtakanomorin rautatieasema
Aiheesta muualla

Kuvia tai muita tiedostoja aiheesta Nagareyama Wikimedia Commonsissa
Kaupungin internetsivut (japaniksi)
Napalituyrtti

| Napalituyrtti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Lituyrtit Eutrema
Laji::  edwardsii
Kaksiosainen nimi
 Eutrema edwardsii  R.Br. 
Katso myös
   Napalituyrtti Wikispeciesissä  
Infobox OKNimi-testi OKIUCN-testi OK: 
Napalituyrtti (Eutrema edwardsii) on arktinen ristikukkaiskasvilaji. Se on maustekasvina viljellyn maustekrassin eli wasabin (Eutrema japonicum) lähilaji.
Ulkonäkö

Napalituyrtti on monivuotinen ja kasvaa 5–30 senttimetriä korkeaksi. Kasvilla on vankka paalujuuri. Enimmät lehdet kasvavat tyviruusukkeena, osa varsilehtinä. Kukat ovat tanakan varren yläosassa. Niissä on pienet valkoiset terälehdet ja punertavat verholehdet. Lidut ovat kapeita ja pystyjä.
Levinneisyys

Napalituyrtti on laajalle levinnyt tundralaji. Sitä esiintyy läpi pohjoisen arktisen alueen Siperiassa, Alaskassa, Kanadassa, Grönlannissa ja Huippuvuorilla. Laji kasvaa myös alpiinisella tundralla Keski-Aasiassa Mongoliassa. Huippuvuorilla laji on melko harvinainen tundrakasvi.
Aiheesta muualla

Suomen Lajitietokeskus: Napalituyrtti – Eutrema edwardsii
Myh’ailo Jatskiv

| Myh’ailo Jatskiv Михайло Яцків |
| --- | --- |
 Myh’ailo Jatskiv
Henkilötiedot
Syntynyt: 5. lokakuuta 1873 Lesivka, Stanislavin alue, Galitsia
Kuollut: 9. joulukuuta 1961 (88 vuotta) Lviv, Ukrainan SNT
Ammatti:  kirjailija, toimittaja
Kirjailija
Tuotannon kieli: ukraina
Esikoisteos:  V tsarstvi satany: Ironitsno-sentymental’ni kartyny
Aiheesta muualla
Löydä lisää kirjailijoitaKirjallisuuden teemasivulta
Myh’ailo Jatskiv ukr. Михайло Яцків (5. lokakuuta 1873 Lesivka, Stanislavin alue, Galitsia – 9. joulukuuta 1961 Lviv, Ukrainan SNT) oli ukrainalainen kirjailija. Hän kuului modernistiseen taiteilijaryhmään Moloda Muzaan.
Jatskiv julkaisi 1900 esikoisteoksensa, lyhytproosakokoelman V tsarstvi satany: Ironitsno-sentymental’ni kartyny ('Saatanan valtakunnassa: Ironis-sentimentaalisia kohtauksia'), jossa on vaikutteita läntisiltä modernisteilta, varsinkin Charles Baudelairen ja Edgar Allan Poen dekadenssista. Jatskiv muokkasi niistä elämän brutaaliutta esittäviä naturalistisia kuvia. Hän kirjoitti myös pitkää proosaa, mutta lyhytproosaa pidetään parempana. Jatskiv työskenteli 1921 toimittajana Lvivissä ilmestyneessä sanomalehdessä Ridnyi krai, ja kun Länsi-Ukraina joutui neuvostovaltaan, hän työskenteli Ukrainan neuvostotasavallan tiedeakatemian kirjastossa.
Aiheesta muualla

Kuvia tai muita tiedostoja aiheesta Myh’ailo Jatskiv Wikimedia Commonsissa
Nights in Hell

| Nights in Hell Sarcófago |
| --- | --- | --- |

Livealbumin tiedot
 Julkaistu: 2001
 Tyylilaji: black metal thrash metal death metal
 Kesto: 34.22
 Levy-yhtiö: Warhammer Records
Nights in Hell on brasilialaisen extreme metal -yhtye Sarcófagon live-bootleg. Sen on julkaissut kolumbialainen vain bootleg-levyjä julkaissut Warhammer Records.
Kappaleet

Recrucify
Black Vomit
Satanas
Nightmare
I.N.R.I.
The Last Slaughter
Satanas
Nightmare (Drums Slaughter)
Terveet Kädet Cover 1
Terveet Kädet Cover 2
Niinimäki

Niinimäki voi tarkoittaa seuraavia:
Niinimäki, kylä Heinävedellä
Niinimäki, kylä Iitissä
Niinimäen liikennepaikka, rautatieliikennepaikka Iitin Niinimäellä
Niinimäki, kylä Kouvolan Elimäellä
Niinimäki, kohouma eli mäki Kouvolassa
Niinimäen rautatietunneli, ratatunneli Kouvolan ja Kotkan välisellä rataosalla Kouvolan Mielakassa
Niinimäki, kylä Nilsiällä
Niinimäki, kylä Savitaipalella
Jari Niinimäki (1957–2023), jalkapalloilija
Jesse Niinimäki (s. 1983), jääkiekkoilija
Jouko Niinimäki (s. 1966), Oulun yliopiston rehtori ja prosessitekniikan professori
Lasse Niinimäki (1934–2002), agrologi ja tietokirjailija
Markku Niinimäki (s. 1967), vammaisurheilija, kiekonheittäjä ja kuulantyöntäjä
Tom Niinimäki (s. 1982), vapaaottelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Niinimäki”, voi hakea sivunnimihaulla, laajalla sivunnimihaulla tai tekstihaulla.
NHL-kausi 1919–1920

| NHL-kausi 1919–1920 |
| --- | --- |
Järjestyksessä oleva kausi:  3.
Maa:   Kanada
Joukkueiden määrä:  4
Mestari:  Ottawa Senators
Paras maalintekijä:  Joe Malone
  ← 1918–1919 :  1920–1921 → 
NHL-kausi 1919–1920 oli National Hockey Leaguen historian kolmas kausi. Sen aikana neljä joukkuetta pelasi kukin 24 runkosarjaottelua. Kausi oli jaettu kahteen osaan, joista kumpikin käsitti 12 ottelua. Liiga sai uuden joukkueen Quebec Bulldogsin aloittaessa toimintansa NHL:ssä. Lisäksi edellisellä kaudella liigasta talousongelmien vuoksi vetäytynyt Toronto Arenas sai uudet omistajat ja alkoi toimia nimellä Toronto Saint Patricks. Uuden nimen tarkoituksena oli houkutella kaupungin suuren irlantilaisväestön jäseniä käymään joukkueen kotipeleissä.
Ottawa Senators voitti kauden molemmat puoliskot, joten NHL:n loppuottelusarjaa ei pelattu. Stanley Cup -finaalit sen sijaan pelattiin, ja niissä Ottawa Senators kukisti PCHA:n mestarin Seattle Metropolitansin otteluvoitoin 3–2.
NHL:n runkosarjan piste- ja maalipörssin voittaja oli Quebec Bulldogsia edustanut Joe Malone. Hän teki pelaamissaan 24 ottelussa yhteensä 49 tehopistettä, joista 39 oli maaleja ja 10 maaliin johtaneita syöttöjä.
Runkosarja > Ensimmäinen puoli

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Ottawa Senators  | 12 |  9 |  0 |  3 |  59 |  23 | +36 | 18 |
| 2 |  Montreal Canadiens  | 12 |  8 |  0 |  4 |  62 |  51 | +11 | 16 |
| 3 |  Toronto St. Patricks  | 12 |  5 |  0 |  7 |  52 |  62 | -10 | 10 |
| 4 |  Quebec Bulldogs  | 12 |  2 |  0 |  10 |  44 |  81 | -37 | 4 |
Runkosarja > Toinen puoli

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Ottawa Senators  | 12 |  10 |  0 |  2 |  62	 |  41 | +21 | 20 |
| 2 |  Toronto St. Patricks  | 12 |  7 |  0 |  5 |  67 |  44 | +23 | 14 |
| 3 |  Montreal Canadiens  | 12 |  5 |  0 |  7 |  67 |  62 | +5 | 10 |
| 4 |  Quebec Bulldogs  | 12 |  2 |  0 |  10 |  47 |  96 | -49 | 4 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Joe Malone | Quebec Bulldogs | 24 | 39 | 10 | 49 | 12 |
| Newsy Lalonde | Montreal Canadiens | 23 | 37 | 9 | 46 | 34 |
| Frank Nighbor | Ottawa Senators | 23 | 26 | 15 | 41 | 18 |
| Corb Denneny | Toronto Saint Patricks | 24 | 24 | 12 | 36 | 20 |
| Jack Darragh | Ottawa Senators | 23 | 22 | 14 | 36 | 22 |
| Reg Noble | Toronto Saint Patricks | 24 | 24 | 9 | 33 | 52 |
| Amos Arbour | Montreal Canadiens | 22 | 21 | 5 | 26 | 13 |
| Cully Wilson | Toronto Saint Patricks | 23 | 20 | 6 | 26 | 86 |
| Didier Pitre | Montreal Canadiens | 22 | 14 | 12 | 26 | 6 |
| Punch Broadbent | Ottawa Senators | 21 | 19 | 6 | 25 | 40 |
NHL 2004

| NHL 2004 |
| --- | --- |
 Kansikuvassa Dany Heatley.
Kehittäjä:  EA Black Box
Julkaisija:  EA Sports
Pelisarja:  NHL
Julkaistu:  NA 22. syyskuuta 2003EU 3. lokakuuta 2003EU 10. lokakuuta 2003
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo   OFLC: G 8+   PEGI: 12
Alusta:  Nintendo GameCube, Xbox, PlayStation 2, Windows
Jakelumuoto:  DVD, optinen levy
Lisää peliartikkeleitaVideopelien teemasivulla
Infobox OK   : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 87/100
Arvostelupisteet
Julkaisu: Pisteet
Game Informer: 8.5/10
GameSpot: 8.8/10
IGN: 8.8/10
NHL 2004 on EA Black Boxin kehittämä ja EA Sportsin julkaisema urheilupeli, joka on julkaistu vuonna 2003. Peli on NHL-aiheinen ja kuuluu NHL-pelisarjaan.
Kansikuvan pelaajina ovat Dany Heatley ja Joe Sakic. Alun perin Heatleyn piti olla ainoa kansikuvapelaaja, mutta koska hän ajoi vuonna 2003 kolarin, joka tappoi joukkuekaveri Dan Snyderin, EA Sports päätti imagosyistä vaihtaa Sakicin kanteen tulevia painoksia varten.[lähde? ]
Pelaaminen > Uudistuksia

Uutena ominaisuutena pelissä esiteltiin kolme eurooppalaista liigaa: Suomen SM-liigan, Ruotsin Elitserienin ja Saksan DEL:n. Urapelitila uudistettiin Dynasty Modeksi.
Animaatioita parannettiin huomattavasti. Kun joukkue voittaa Stanley Cupin, näytetään joukkueen animoitua juhlintaa, jossa pelaajat juhlivat ja kantavat Stanley Cup -pokaalia ympäri kenttää ja lopulta asettuvat joukkuekuvaan. Turnauksessa kuulee myös voittajamaan kansallislaulun ennen joukkuekuvaa.
NHL 2004:ssä oli myös mahdollista valita, tappeleeko vai ei riidan puhjetessa. Lisäksi myös maalivahdit saattoivat hermostua tappelemaan. Myös grafiikkaa oli parannettu.
Peli sisältää kaikkien muiden NHL-joukkueiden kotiareenat paitsi Boston Bruinsin ja Buffalo Sabresin.
Pelaaminen > Modit

NHL 2004 (Windows-versio) on EA:n 2000-luvun vanhoista vuosikerroista ainoa, joka elää edelleen ja voi hyvin, ainakin mitä tulee käyttäjien edelleen tekemiin grafiikka-, AI- ja käyttöliittymäpäivityksiin. FHR:llä (Finnish Hockey Revolution) ja NHL04 Rebuiltilla on erittäin aktiivinen käyttäjäkunta. Erikoinen piirre 2004:n käyttöliittymässä (interface) on se, että käyttäjät itse ovat kirjoittaneet sen käytännössä uudestaan. Tämä on mahdollista siksi, että käyttöliittymän koodi rakentuu Internet Explorerin ympärille ja on helposti muokattavassa JavaScript/HTML-muodossa. Käyttöliittymä ja statistiikkapuoli on nykyisin laaja ja visuaalisesti vaikuttava, toisin kuin sarjan myöhemmissä versioissa. PC-version AI (tekoäly) on aina saanut paljon kehuja pelisarjan veteraanipelaajilta, mikä myös selittää pelin huomattavan pitkään jatkuneen kulttisuosion. NHL 2004:n tuotantotiimi koostui osin samoista henkilöistä, jotka myöhemmin kehittivät NHL 2K-sarjaa.[lähde? ]
Aiheesta muualla

NHL 2004 MobyGamesissa (englanniksi)
IGN: NHL 2004 Review (englanniksi)
Namazga

Namazga oli muinainen kylä ja kaupunki Etelä-Turkmenistanissa aavikon ympäröimällä keitaalla. Paikka oli eteläisen Kopet-Daghin vuoriston juurella olevassa Tedjen-joen suistossa 100 kilometrin päässä Ašgabatista.
Kylän rauniot kattavat 60 hehtaarin alueen. Sieltä on löydetty kasvi- ja eläinaihein maalattuja saviastioita jotka muistuttavat saman ajan Lähi-idän astioita, ja monia lampaita ja koiria esittäviä pienoispatsaita.
Namazgassa tehdyissä kaivauksissa on selvitetty maatalouteen perustuvan kylän muuttumista asteittain kaupunkimaiseksi. Samoihin aikoihin oli Anaun kulttuuri.
Kehitysvaiheet

Namazgan kehitys on jaettu viiteen vaiheeseen.